armvectores/hy_wikipedia_2023 huggingface dataset:
Դավիթ Չոկառո

Դավիթ Չոկառո (իսպ.՝ David Chocarro, ապրիլի 5, 1980(1980-04-05), Բուենոս Այրես, Արգենտինա), արգենտինացի դերասան և մոդել, բեյսբոլի նախկին խաղացող։
Դավթի կարիերան որպես դերասան և մոդել սկսվել է 22 տարեկան հասակում, երբ նա խաղացել է մի աննշան դեր Kiebre հեռուստասերիալում։  Որից հետո նա դառնում է Արգենտինայի առավել հեռուստաէկրաններում, գովազդային հոլովակներում և թերթերում երևացողը։  Իր տաղանդի շնորհիվ նա դարձավ առավել պահանջվողը մեքսիկական հեռուստասերիալների, հեռուստանովելների շուկայում և նա ստացավ դեր «Պելլսի հաջողակ սենյորաները» սերիալում։
Նաև հարկ է նշել, որ  Դավիթը գլխավոր դեմք է եղել բազմազգ գովազդային ընկերություններում, ինչպես նաև զարգացել է, ինչպես բեյսբոլի խաղացող։ 1998 թվականին նա սկսեց համագործակցել քույր ընկերության հետ «Նյու Յորք Յարկիզ» Վենեսուելայում։
Մոդել է եղել շատ ապրանքանիշերում, ինչպիսինն է Gatorade, Panasonic: 2007 թվականին Չիկարրոն ներկայացրել է «Cosmopolitan Cosmo» թերթը։ 2008 թվականին նա աշխատել է մի ծրագրում, որի անունն է Spa de Hombres, Utilísima ալիքի եթերում, որը ցուցադրվել է ամբողջ Լատինական Ամերիկայում։
Այժմ Դավիթը սերտորեն համագործակցում է Տելեմունդո հեռուստաընկերության հետ, որտեղ նա 2010 թվականից սկսեց աշխատել դրամաների արտադրություններում, ինչպիսինն է «Քեզ հետևում են», որը ցուցադրվել է նաև Հայաստանում Շանթ ՀԸ։ 2012 թվականին Դավիթը դեր է ստանում El Rostro de la Venganza (Վրեժի դեմքը), հեռուստասերիալում, որը նույնպես ցուցադրվել է Հայաստանում Շանթ ՀԸ։ Որտեղ նա խաղացել է Դիեգո Մերկադերայի դերը։ Այդ հեռուստասերիալում բացի Դավիթից նաև ներգրաված էին այնպիսի դերասաններ ինչպիսինն է՝ Իվան Սանչեզը, Մարիցա Ռոդրիգեսը, Էլիզաբեթ Գութիերեզը, Սաուլ Լիցասոն, Մարլենե Ֆավելան, Սինտիա Օլավարրիոն և ուրիշներ։


== Ֆիլմագրություն ==
2012 թ. — Վրեժի դեմքը(սերիալ) … Դիեգո Մերսադեր-Շանթ ՀԸ
2011 — Հարևան Տունը / La casa de al lado (սերիալ) … Ադոլֆո Ակոստա — Իսմաել Մորա
2010 — Ավրորա/ Aurora(սերիալ) … Քրիստիան Սանտանա-Շանթ ՀԸ
2010 — Քեզ հետևում են / Alguien te mira(սերիալ) … Բենյամին Մորանդե-Շանթ ՀԸ
2009 — … Պելլսի հաջողակ սենյորաները / Los exitosos Pérez (սերիալ) … Նաչո
2007 — … Համարյա հրեշտակներ / Casi ángeles (սերիալ) … Մատտ
2004−2005 Ֆլորիսիենտա/ Floricienta(սերիալ)
2002 — Կիեբրե (ալիք) … Notero 1
Գուրջան (գետ)

Անվան այլ կիրառումների համար տե՛ս՝ Գուրջան (այլ կիրառումներ)Գուրջան, գետ Ճորոխի ավազանում, որի աջ վտակը հոսում է Արդվինի շրջանով։


== Ծանոթագրություններ ==
Ուբիաթի

Ուբիաթի (վրաց.՝ უბიათი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Քարելից հեռու է 18 կմ։


== Ծանոթագրություններ ==
Նովա Միլեր

Ասթրիդ Ֆանի Գրանսթրյոմ (շվեդերեն՝ Astrid Fanny Granström, հուլիսի 29, 2001(2001-07-29), Ստոկհոլմ), առավել հայտնի է որպես Նովա Միլեր (անգլ.՝ Nova Miller), շվեդ երգչուհի, երգերի հեղինակ, պարուհի, դերասանուհի և բազմագործիքավորող Շվեդիայի Ստոկհոլմ մայրաքաղաքից։


== Կյանք և կարիերա ==
Գրանսթրյոմը ծնվել է Շվեդիայի Ստոկհոլմ մայրաքաղաքում՝ երաժշտական ընտանիքում։ Նա կիթառ, դաշնամուր և ջութակ է նվագում։ Երգչուհուն հայտնաբերել է բրիտանացի արտիստ, հեղինակ և երաժշտական գործադիր պրոդյուսեր Լոլենը (անգլ.՝ Lolene), երբ նա 12 տարեկան էր և սովորում էր Ստոկհոլմի պարային դպրոցում։
2015 թվականի գարնանը 21:12 Entertainment-ը ստորագրել է Միլերին Universal Music-ում, և 2015 թվականի հունիսի 12-ին նա թողարկել է իր դեբյուտային՝ «Supernova» երգը։ Երգն ընդգրկվել է Spotify-ի վիրուսային չարթում։ Երգի տեքստը «դժվար հանգամանքներում ամենապայծառ ձևով փայլելու» մասին է, որը կապված է Միլերի փորձի հետ, երբ նրան ծաղրում էին դպրոցում և առցանց։
Միլերը թողարկել է բնօրինակ սուրբծննդյան «My Perfect Christmas» սինգլը 2015 թվականի նոյեմբերի 25-ին։ Սինգլը դրական գնահատականներ է ստացել՝ զբաղեցնելով շվեդական Expressen թերթի կողմից ստեղծված «Բոլոր ժամանակների 100 լավագույն սուրբծծնդյան երգեր» ցանկի 13-րդ հորիզոնականը։
2016 թվականի մայիսի 27-ին Միլերը 21:12 Entertainment Group լեյբլում թողարկել է «So Good» ռետրո փոփ թրեքը, որը ներշնչվել է Ջեյմս Բրաունի «I Got You (I Feel Good)» երգով։ Տեսահոլովակի պրեմիերան կայացել է MTV-ով հունիսի 27-ին։ Ամերիկյան պրեմիերան իրականացվել է Popstar! ասմագրի կողմից։
Միլերի ձայնի դիամազոնը հինգ օկտավա է։ Նա գլխավոր դեր է կատարել շվեդական «Svansen i kläm» շոուում և որոշ դերեր է հնչյունավորել շվեդական Cartoon Network-ի համար։
Նովայի երկրորդ՝ «Turn Up The Fire» սինգլը իր դեբյուտային մինի ալբոմից 8 միլիոն դիտում է հավաքել ՅուԹյուբում։ Թրեքը դեբյուտել է «Ուղիղ եթերում Ռայան Սիքրեստի հետ» (անգլ.՝ On Air With Ryan Seacrest) շոուում։ 2019 թվականի հոկտեմբերին նա թողարկել է «Do It To Myself» սինգլը։


== Ազդեցություններ ==
Միլերը ներշնչվել է այնպիսի արտիստներից, ինչպիսիք են Չարլի Փութը, Արիանա Գրանդեն, Թեյլոր Սվիֆթը, Բրունո Մարսը և Քրիստինա Ագիլերան։


== Սկավառակագրություն ==


=== Սինգլներ ===


== Ծանոթագրություններ ==
Նախիջևանի գրականության թանգարան

Նախիջևանի գրականության թանգարան (ադրբ.՝ Cəlil Məmmədquluzadə adına Naxçıvan Ədəbiyyat Muzeyi), թանգարան Նախիջևանում, գիտահետազոտական կենտրոն և լուսավորչական հաստատություն։ Նախիջևանի Գրականության թանգարանը կրում է ադրբեջանցի լրագրող, լուսավորիչ, գրող-երգիծաբան Ջալիլ Մամեդկուլիզադեի անունը։


== Պատմություն ==
Նախիջևանի Ջալիլ Մամեդկուլիզադեի անվան գրականության թանգարանը բացվել է Նախիջևանում՝ 1967 թվականի հունիսի 12-ին՝ 1966 թվականի  ԽՍՀՄ նախարարների խորհրդի որոշման համաձայն։ Թանգարանի բացման ժամանակ 98 ցուցանմուշ կար, իսկ այս պահին՝ ավելի քան 19.000 ցուցանմուշ։ Թանգարանի ֆոնդում ներկայացված են արժեքավոր ձեռագրեր, կիրառական և տեսողական արվեստի նմուշներ, հնագույն և ժամանակակից գրքեր, թերթեր ու ամսագրեր, հուշանվերներ և այլ թանգարանային նյութեր, որոնք արտացոլում են ադրբեջանական դարավոր գրականության պատմությունը։ Ցուցահանդեսում մեծ տեղ է զբաղեցնում նյութեր՝ դասական և ժամանակակից ադրբեջանական գրականությանը, Նախիջևանի բանաստեղծների և գրողների հայտնի ներկայացուցիչներին վերաբերող։
Ցուցահանդեսում և հիմնադրամում ներկայացնում են տարբեր ժանրերի ստեղծագործություններ, որոնք ստեղծվել են Ադրբեջանի քանդակագործների և վարպետների կողմից, Նախիջևանի թատրոնի պատմության վերաբերյալ փաստաթղթեր՝ պաստառներ, ծրագրեր, ներկայացումների էսքիզներ, լուսանկարներ, որոնք արտացոլում են թատրոնի հայտնի վարպետների աշխատանքը։


== Նախիջևանի Գրականության թանգարանի մասնաճյուղ ==
Շարուրի շրջանում գործում է Գրական թանգարանի Ջալիլքենդյան մասնաճյուղը։ Այստեղ ներկայացված են հայտնի ադրբեջանցի գրող Ջալիլ Մամեդկուլիզադեի փաստաթղթերը, լուսանկարչական նյութերը և անձնական իրերը։


== Ծանոթագրություններ ==
Սոլոու-Սվենի մոդել

Սոլոու-Սվենի մոդել, հայտնի է որպես Սոլոու-Սվեն նեոդասկան աճի մոդել, քանի որ մոդելը ինքնուրույն հայտնաբերվել է և 1956 թվականին «Տնտեսական ռեկորդ»- ում հրապարակել է Թրեվոր Սվենը, թուլ տալով տնտեսական աճի դետերմինանտներին (որոշիչներ) առանձնացնել միջոցներից (աշխատուժ և կապիտալ) և տեխնիկական առաջընթացից։ Օգտագործելով նրա մոդելը՝ Սոլոուն հաշվարկեց, որ ԱՄՆ-ի յուրաքանչյուր աշխատողի արտադրանքի աճը վերագրելի էր տեխնիկական առաջընթացին։
Սերիդո (Պարաիբա)

Սերիդո (Պարաիբա) (պորտ.՝ Aguiar), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկո գավառի կազմի մեջ։ Բնակչությունը կազմում է 9737 մարդ՝ 2006 թվականի տվյալներով։ Գրավում է 276,46 կմ2 տարածք։ Բնակչության խտությունը՝ 35,23 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 14.218.171,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.480,91 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,575 (տվյալները՝ ՄԱԿ-ի զարգացման ծրագրի)։
Հանա Պոնիցկա

Հանա Պոնիցկա (անգլ.՝ Hana Ponická, հուլիսի 15, 1922(1922-07-15), Halič, Lučenec District, Բանսկա Բիստրիցկա շրջան, Սլովակիա, Չեխոսլովակիայի առաջին հանրապետություն - օգոստոսի 21, 2007(2007-08-21), Բանկա Բիստրիկա, Սլովակիա), սլովակ գրող և հակակոմունիստական նախկին այլախոհ։ Նա հակադրվել է Չեխոսլովակիայի նախկին կոմունիստական կառավարությանը։


== Կենսագրություն ==
Պոնիցկան ստորագրել է մարդու իրավունքների հրովարտակի 77-րդ խարտիան 1977 թվականին։ 77-րդ խարտիան ոգեշնչված է եղել Վացլավ Հավելի կողմից, որը չեխ այլախոհ և դրամատուրգ էր և ավելի ուշ պետք է դառնար Չեխիայի նախագահը, Չեխոսլովակիայի մասնատումից հետո։ 
Պոնիցկան ձերբակալվել է 1989 թվականի օգոստոսին, 1968 թվականին Վարշավայի պայմանագրի կազմակերպության կողմից նախաձեռնված Պրահայի գարնան տարեդարձը նշելու համար։ Նա ազատ է արձակվել բանտից երեք ամիս անց։ 
Պոնիցկան օգնել է հիմնադրել Քրիստոնեական դեմոկրատական շարժումը, որը Սլովակիայի հիմնական քաղաքական կուսակցությունն էր Չեխոսլովակիայում, 1989 թվականի վերջին կոմունիզմի անկումից հետո։ 
Հանա Պոնիցկան մահացել է 85 տարեկան հասակում, Սլովակիայի Բանսկա Բիստրիցա քաղաքում, 2007 թվականի օգոստոսի 21-ին, Չեխոսլովակիայի ներխուժման 39-րդ տարելիցին։ Քրիստոնեական դեմոկրատական շարժման խոսնակ Մարտին Կրայկովիչը չի ասել մահվան պատճառը։ Պոնիցկան թաղված է իր հայրենի գյուղում` Հալիչում, որը գտնվում է Սլովակիայի հարավում։  


== Ծանոթագրություններ ==


== Արտաքին հղումներ ==
Le Monde:Hana Ponická obituary(չաշխատող հղում) (French)
International Herald Tribune: Slovak writer, former anti-communist dissident, dies at the age 85
Գրա (Արդեշի գավառ)

Գրա (ֆր.՝ Gras), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 512 մարդ, բնակչության խտությունը` 9.03 մարդ/կմ²։ Բնակավայրը զբաղեցնում է 56.68 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 120 կմ հարավ, Պրիվա քաղաքից` 12 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան) բնակիչ, որոնցից ակտիվ էին 38-ը, իսկ ոչ ակտիվները` 23։ Ակտիվության ցուցանիշը կազմում է 62,3 %։ 38 աշխատունակ մարդկանցից աշխատել է 38 անձ (20 տղամարդ և 18 կին)։ Գործազուրկ են եղել 0 անձ (0 տղամարդ և 0 կին)։ 23 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կալվաջեզե դելլա Ռիվիերա

Կալվաջեզե դելլա Ռիվիերա (իտալերեն՝ Calvagese della Riviera ), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 2522 մարդ, խտությունը՝ 229 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 25080։ Հեռախոսային կոդ՝ 030։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Թեշատբեր

Թեշատբեր, գետ Հայկական լեռնաշխարհում, Ճորոխի ավազանում, նրա աջ վտակը։ Սկիզբ է առնում Էշեքսրթ լեռան լանջերից։ Սրա հովտում էր գտնվում Թեշատբեր գյուղը։


== Ծանոթագրություններ ==
Էսֆիր Շուբ

Էսֆիր Իլյինիչնա Շուբ  (մարտի 16, 1894(1894-03-16), Սուրաժ, Չեռնիգովի նահանգ, Ռուսական կայսրություն - սեպտեմբերի 21, 1959(1959-09-21), Մոսկվա, ԽՍՀՄ), վավերագրական կինոյի խորհրդային ռեժիսոր։ ՌԽՖՍՀ վաստակավոր արտիստ (1935)։
Կինոյում սկսել է աշխատել 1922 թվականից։ Վերառվի հետ սկզբնավորել է խորհրդային հրապարակախոսական պատմավավերագրական մոնտաժային ֆիլմի ինքնատիպ ժանրը։ «Ռոմանովների դինաստիայի անկումը» (1927, ստեղծված է նախահեղափոխական փաստագրական նյութերով), «Մեծ ուղի» (1927), «Նիկոլայ 2-րդ-ի Ռուսաստանը և Լև Տոլստոյը» (1928) ֆիլմերը դարձել են սոցիալական մեծ հնչողության վավերագրեր։ Հաջորդ կինոնկարները վերաբերում են ժամանակակից կյանքին։ Լավագույններից են՝ «Մոսկվան կառուցում է մետրո» (1934), «Սովետների երկիրը» (1937), «Իսպանիա» (1939), «Թշնամու դեմքը» (1941) և այլն։ 1943—1953 թվականներին աշխատել է Վավերագրական ֆիլմերի կենտրոնական ստուդիայում, եղել «Օրվա նորություններ» կինոժուռնալի ռեժիսոր։ Հեղինակ է «Խոշոր պլանով» գրքի (1959)։


== Ծանոթագրություններ ==
Քլեյ շրջան (Նեբրասկա)

Անվան այլ կիրառումների համար տե՛ս՝ Քլեյ շրջան (այլ կիրառումներ)Քլեյ շրջան (անգլ.՝ Clay County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.484 կմ² է, բնակչությունը՝ 7.039 մարդ (2010 թ. տվյալներով)։ Շրջկենտրոնն է Քլեյ Սենտր բնակավայրը։ Կազմավորվել է 1855 թ.։
Անդրեյ Յակովլև

Անդրեյ Ալեքսեևիչ Յակովլև (ռուս.՝ Андрей Алексеевич Яковлев, նոյեմբերի 10, 1934(1934-11-10), Մոսկվա, ԽՍՀՄ - հունիսի 13, 2012(2012-06-13), Սանկտ Պետերբուրգ, Ռուսաստան), ռուս խորհրդային նկարիչ և գրաֆիկ, ՌԴ ժողովրդական նկարիչ (2006), Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։ Ռուսաստանի գեղարվեստի ակադեմիայի թղթակից անդամ (2007)։


== Կենսագրություն ==
Անդրեյ Յակովլևը ծնվել է 1934 թվականի նոյեմբերի 10-ին Մոսկվայում։ 1943-1953 թվականներին սովորել է Վ. Սուրիկովի անվան գեղարվեստի միջնակարգ դպրոցում։ 1953-1956 թվականներին ուսումը շարունակել է Մոսկվայի Վ. Սուրիկովի անվան գեղարվեստի ինստիտուտի գեղանկարչության ֆակուլտետում։
1960-1961 թվականներին ինստիտուտն ավարտելուց հետո աշխատել է Շպիցբերգեն կղզում՝ ստեղծելով մի շարք նկարներ և «Բևեռից յոթ սանտիմետր հեռու» (ռուս.՝ «В семи сантиметрах от полюса») գիրքը։ Հեղինակել է նաև «Կակոմեյ» (ռուս.՝ «Какомей») գիրքը։ 1961 թվականին «Շպիցբերգեն» շարքի աշխատանքները ցուցադրվել են Մուրմանսկում անցկացված առաջին անհատական ցուցահանդեսում։ 1962 թվականին դարձել է ՌԽՖՍՀ նկարիչների միության Լենինգրադի բաժնի անդամ։
1960-1970-ական թվականներին շատ է ճանապարհորդել Ռուսաստանի հյուսիսում, այցելել Կոլայի թերակղզի, Թայմիր, Չուկոտկա։ Հյուսիսին նվիրված աշխատանքների շարքի համար արժանացել է ԽՍՀՄ Ժողովրդական տնտեսության ձեռքբերումների ցուցահանդեսի արծաթե մեդալի «Ժողովրդական տնտեսության զարգացման գործում ունեցած ավանդի համար», «ԲԱՄ շինարարության համար» մեդալի և ՌԽՖՍՀ Իլյա Ռեպինի անվան պետական մրցանակի (1979 թվական, «Счастливая» նկարի համար)։ Անդրեյ Յակոկլևի ստեղծած նկարներից են՝ «Зверобои» (1962), «Рачктина», «Սպասողը» (ռուս.՝ «Ждущая»), «Յարանգա են կառուցում» (ռուս.՝ «Ярангу строят») (բոլորը՝ 1963), «Չուկոտյան գարուն» (ռուս.՝ «Чукотская весна»), «Первенец», «Возвращение охотников»,, «Ծովափղերի մորթիներ» (ռուս.՝ «Моржовые шкуры», բոլորը՝ 1964), «Ընտանիք», «Երեկո» (1965), «Նգանասանկա» (1966), «Счастливая» (1969), «Երջանկություն» (1975), «Աշունն Օրեդեժում» (1976), «Օրն սկսվում է» (ռուս.՝ «День начинается») (1977), «Միխայիլ Պավլովը՝ անտառահատների բրիգադիրը» (1980), «Оредежские щучки» (1987), «Հիշողության պարտք» (ռուս.՝ «Долг памяти») (1988) և այլն։
1980-ական և 1990-ական թվականների սահմաններում Անդրեյ Յակովլևի աշխատանքները Լենինգրադի նկարիչների աշխատանքների ցուցադրությունների կազմում Եվրոպական հանդիսատեսին են ներկայացվել արտասահմանյան մի շարք ցուցահանդեսների ժամանակ։
2004 թվականին Ռուսական պետական թանգարանում տեղի է ունեցել նկարչի անհատական ցուցահանդեսը՝ նվիրված նրա 70-ամյա հոբելյանին։ Անդրեյ Յակովլի ստեղծագործությունները գտնվում են Ռուսական պետական թանգարանում, այլ թանգարաններում և մասնավոր հավաքածուներում Ռուսաստանում, Իտալիայում, Մեծ Բրիտանիայում, Ճապոնիայում, Նորվեգիայում, Ֆրանսիայում և այլ երկրներում։


== Ծանոթագրություններ ==


== Աղբուրներ ==
(3576) գալինա

(3576) գալինա (անգլ.՝ Galina), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 26-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,395349 ա. մ., առավելագույնը մոտենում է 2,0779 ա. մ. հեռավորության վրա և հեռանում 2,7128 ա. մ.։ Արեգակի շուրջ մեկ ամբողջական պտույտ է կատարում 1354,1 երկրային օրվա ընթացքում, իր ուղեծրով շարժվելով միջինում 0,265859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3576) գալինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղտորազգիներ

Աղտորազգիներ (լատ.՝ Anacardiáceae), ծաղկավոր բույսերի ընտանիք, հայտնի է 72-ից մինչև 82 ցեղ, ավելի քան 500 տեսակ։
Տարածված են երկրագնդի արևադարձային և մերձարևադարձային գոտիներում։
Հայաստանում բնականոն աճում են 3 ցեղի ներկայացուցիչներ՝ պիստակենի, դրախտածառ և աղտոր։


== Կենսաբանական նկարագիր ==
Աղտորազգիները հսկա ծառեր են (հիմնականում արևադարձային և մերձարևադարձային գոտիներում) կամ թփեր, հիմնականում փետրաձև տերևներով։
Ծաղիկները հավաքված են հուաններում կամ ծաղկաբույլերում։ Ծաղիկները բավականին փոքր են, հաճախ միասեռ։ Բաժակաթերթերը և պսակաթերթերը հիմնականում 5-ական են։ Առէջները՝ 5 կամ 10։ Վարսանդը մեկ կամ մի քանի։
Սերմերը խոշոր են։


== Տարածում ==
Ընտանիքի ներկայացուցիչները տարածված են արևադարձերում և մերձարևադարձային գոտիներում։
Ռուսաստանում տարածված են պիստակենի, դրախտածառ և աղտոր։


== Նշանակություն և կիրառում ==
Աղտորազգիների ընտանիքը շատ օգտակար է, տնտեսապես կարևոր բույսեր են, մարդուն հայտնի են դեռ վաղուց։
Մանգո հնդկական - արևադարձերի կարևոր պտղատու ծառեր են։ Շատ խոշոր ծառեր են, բարձրությունը՝ 30 մ։ Շատ տեսակների պտուղների քաշը հասնում է 1 կգ և պարունակում են մեծ քանակությամբ վիտամիններ, շաքար և լիմոնաթթու։
Արժեքավոր նշանակություն ունի պիստակենին, որի մշակումը միջերկրածովային երկրներում գոյություն ունի ավելի քան 2000 տարի։ Պիստակենին համարվում է արժեքավոր ընկույզների մշակության մեջ, լայնորեն օգտագործվում է հրուշակեղենի արտադրությունում։ Պիստակենին շատ չորադիմացկուն և երկարակյաց ծառ է (որոշ նմուշների տարիքը հասնում է 700-ի)։
Շատ տեսակներ պարունակում են աղաղանյութ։


== Տեսակներ ==

Actinocheita
Anacardium
Androtium
Antrocaryon
Apterokarpos
Astronium
Baronia
Bonetiella
Bouea
Buchanania
Campnosperma
Cardenasiodendron
Choerospondias
Comocladia
Cotinus
Cyrtocarpa
Dracontomelon
Drimycarpus
Ebandoua
Euleria
Euroschinus
Faguetia
Fegimanra
Gluta
Haematostaphis
Haplorhus
Harpephyllum
Heeria
Holigarna
Koordersiodendron
Lannea
Laurophyllus
Lithraea
Loxopterigium
Loxostylis
Malosma
Mangifera
Mauria
Melanochyla
Metopium
Micronychia
Montagueia
Mosquitoxylum
Nothopegia
Ochoterenaea
Operculicarya
Ozoroa
Pachycormus
Parishia
Pegia
Pentaspadon
Pistacia
Pleiogynium
Poupartia
Protorhus
Pseudoprotorhus
Pseudosmodingium
Pseudospondias
Rhodosphaera
Rhus
Schinopsis
Schinus
Sclerocarya
Semecarpus
Smodingium
Solenocarpus
Sorindeia
Spondias
Swintonia
Tapirira
Thyrsodium
Toxicodendron
Trichoscypha


== Ծանոթագրություններ ==


== Գրականություն ==
Линчевский И. А. Семейство Анакардиевые (Anacardiaceae) // Жизнь растений. В 6-ти т. / Гл. ред. и ред. тома А. Л. Тахтаджян. — М.: Просвещение, 1981. — Т. 5 (2). Цветковые растения. Двудольные. — С. 256—258. — 511 с. — 300 000 экз.


== Արտաքին հղումներ ==
Anacardiaceae in Topwalks Archived 2021-01-27 at the Wayback Machine.
Anacardiaceae Archived 2005-03-15 at the Wayback Machine. in L. Watson and M.J. Dallwitz (1992 onwards). The families of flowering plants. Archived 2007-01-03 at the Wayback Machine.
Family Anacardiaceae Archived 2016-03-23 at the Wayback Machine. — Flowers in Israel
Անգիլկուր լը Սար

Անգիլկուր լը Սար (ֆր.՝ Anguilcourt-le-Sart), համայնք Ֆրանսիայի Պիկարդիա մարզի Էնա գավառում։ Մտնում է Տերնիե համայնքի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02017։


== Բնակչություն ==
Համայնքի բնակչությունը 2010 թվականին կազմում էր 292 մարդ։


== Տնտեսություն ==
2010 թվականի տվյալներով՝ աշխատունակ տարիքի 182 մարդկանցից (15-64 տարեկան) 134-ը տնտեսապես ակտիվ էին, 48-ը՝ ոչ ակտիվ (ակտիվության ցուցանիշը՝ 73,6 %, 1999 թվականին եղել է 64,7 %)։ 134 աշխատունակ բնակիչներից 113-ը աշխատում էին (61 տղամարդ և 52 կին), անաշխատանք էին 21-ը (9 տղամարդ և 12 կին)։
48 անգործունակ մարդկանցից 15-ը աշակերտեր կամ ուսանողներ էին, 18-ը՝ թոշակառու, 15-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Անգիլկուր լը Սար (ֆր.)
Լյուսիա Շաֆարժովայի կարիերայի վիճակագրություն

Լյուսիա Շաֆարժովայի կարիերայի վիճակագրությունը ներկայացնում է չեխ պրոֆեսիոնալ թենիսիստուհի Լյուսիա Շաֆարժովային կարիերայի հիմնական վիճակագրական տվյալները։ Շաֆարժովան կարիերայի ընթացքում հաղթել է WTA մենախաղի յոթ և զուգախաղի 12 մրցաշարերում, այդ թվում Premier Mandatory մակարդակի մեկ մրցաշարում՝ 2013 թվականի Mutua Madrid Open մրցաշարում, Անաստասիա Պավլյուչենկովայի հետ միասին և Մեծ Սաղավարտի երեք մրցաշարերում՝ 2015 թվականի Ավստրալիայի բաց առաջնությունում, 2015 թվականի Ֆրանսիայի բաց առաջնությունում և 2016 թվականի ԱՄՆ բաց առաջնությունում, Բեթանի Մատեկ Սանդսի հետ միասին։ Շաֆարժովայի այլ հաջողությունների թվին են դասվում հաղթանակը 2015 թվականի Qatar Total Open մրցաշարում, եզրափակիչը 2015 թվականի Ֆրանսիայի բաց առաջնությունում և քառորդ եզրափակիչ և կիսաեզրափակիչ փուլերը 2007 թվականի Ավստրալիայի բաց առաջնությունում և 2014 թվականի Ուիմբլդոնի մրցաշարում։ Շաֆարժովայի կարիերայում բարձրագույն վարկանիշին հասել է 2015 թվականի սեպտեմբերի 14-ին, հասնելով թիվ 5 ռակետ վարկանիշին մենախաղում և թիվ 4 ռակետ վարկանիշին զուգախաղում։


== Գլխավոր եզրափակիչներ ==


=== Մեծ Սաղավարտի մրցաշարերի եզրափակիչներ ===


==== Մենախաղ 1 (1 պարտություն) ====


==== Զուգախաղ 3 (3 տիտղոս) ====


=== WTA Ամփոփիչ մրցաշարի եզրափակիչներ ===


==== Զուգախաղ 1 (1 պարտություն) ====


=== Premier Mandatory/Premier 5 մրցաշարերի եզրափակիչներ ===


==== Զուգախաղ 5 (5 տիտղոս) ====


== WTA մրցաշարերի եզրափակիչներ ==


=== Մենախաղ 16 (7 տիտղոս, 9 պարտություն) ===


=== Զուգախաղ 15 (12 տիտղոս, 3 պարտություն) ===


== Մրցաշարերի վիճակագրություն ==


=== Մենախաղ ===


=== Զուգախաղ ===


== Հաղթանակներ Թոփ 10 թենիսիստուհիների նկատմամբ ==


== Արդյունքներ Թոփ 10 թենիսիստուհիների հետ ==
2016 թվականի նոյեմբերի 8-ի դրությամբ


== Ծանոթագրություններ ==


== Արտաքին հղումներ ==
Լյուսիա Շաֆարժովան WTA կայքում
Լյուսիա Շաֆարժովան ITF կայքում Archived 2016-10-15 at the Wayback Machine.
Լյուսիա Շաֆարժովան Ֆեդերացիայի գավաթի մասնակցի կայքում Archived 2016-11-30 at the Wayback Machine.
(9754) 1990 QJ4

(9754) 1990 QJ4, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 23-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,413537 ա. մ., առավելագույնը մոտենում է 1,9481 ա. մ. հեռավորության վրա և հեռանում 2,879 ա. մ.։ Արեգակի շուրջ մեկ ամբողջական պտույտ է կատարում 1369,55 երկրային օրվա ընթացքում, իր ուղեծրով շարժվելով միջինում 0,262859 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9754) 1990 QJ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սվոբոդա (Վեսյոլիի շրջան)

Անվան այլ կիրառումների համար տե՛ս՝ Սվոբոդա (այլ կիրառումներ)Սվոբոդա (ռուս.՝ Свобода), գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում։ Մտնում է Պոզդնեևսկի գյուղական համայնքի կազմի մեջ։
Աղջաքենդ (Ջևանշիրի գավառ)

Աղջաքենդ, գյուղ Արևելյան Հայաստանում, Ելիզավետպոլի նահանգի Ջևանշիրի գավառում։


== Պատմություն ==
Գյուղի մասին հիշատակվել է Տաթևի վանքի հարկացուցակներում որպես Սյունիքի Աղահեջք գավառի գյուղ։


== Բնակչություն ==
1907 թվականին ուներ 198 ադրբեջանցի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (85301-85400)

Աստերոիդների ցանկ (85201-85300)  • Աստերոիդների ցանկ  • Աստերոիդների ցանկ (85401-85500)
 Աստերոիդների ցանկ (85201-85300)  • Աստերոիդների ցանկ  • Աստերոիդների ցանկ (85401-85500)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Կունգլա (գյուղ, Վալյալա շրջան)

Անվան այլ կիրառումների համար տե՛ս՝ ԿունգլաԿունգլա (էստ․՝ Kungla), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վան Սին

Վան Սին (չինարեն՝ 王兴, փետրվարի 18, 1979(1979-02-18), Longyan, Ֆուցզյան, Չինաստան), չինացի գործարար համացանցի և սոցիալական ցանցերի բնագավառում, միլիարդատեր, «Meituan Dianping» ընկերության գործադիր տնօրենը։ Չինաստանի ամենահարուստ մարդկանցից մեկն է, որի կարողությունը գնահատվում է 4․1 միլիարդ դոլար 2019 թվականի հունվարի տվյալներով։


== Կենսագրություն ==
Ծնվել է 1979 թվականին փետրվարի 18-ին Չինաստանի Լունյան կոմսությունում։ 2001 թվականին ավարտել է Ցինխուայի համալսարանը՝ ստանալով բակալավրի աստիճան։ 2003 թվականին Դելավերսկի համալսարանում ուսումնասիրել է ինֆորմատիկա, ստացել մագիստրոսի դիպլոմ և վերադարձել Չինաստան դոկտորական ընդունվելու համար։
Իր ձեռնարկատիրական գործունեության սկզբում նա զբաղվել է չինացի օգտատերերի համար ամենատարածված ամերիկյան սոցիալական ցանցերի կլոնավորմամբ՝ հասնելով նմանության բարձր աստիճանի։
2005 թվականին Վան Սինը ուրիշ ձեռնարկատերերի հետ հիմնադրել է «Սյաոնեյ» զանգվածային սոցիալական ցանցը, որը հետագայում հայտնի է դարձել «Renren» անունով։ Ցանցն ունի Ֆեյսբուքի նման ինտերֆեյս։
2007 թվականին Վան Սինը հիմնադրել է «Ֆանյֆոու» ընկերությունը, որը Թվիթթերը պատճենող միկրոբլոգային ցանց է։ Ավելի ուշ նա հեռացել է ամերիկյան համակարգերի կլոնավորումից և զբաղվում էր սեփական նորարարություններով։ 2010 թվականին նա հիմնադրել է «Մեյտուան» ցանցը, որը նախատեսված էր ապրանքների և ծառայությունների պատվերների և առաքումների զանգվածային կազմակերպման համար։ Ցանցը մեծ ճանաչում է ձեռք բերել հատկապես մանրածախ առևտրի, ռեստորաններում ուտելիք պատվիրելու, ապրանքների պատվերների և այլ ծառայությունների համար։ Ցանցում վճարումն անմիջապես կատարվում էր բջջային հեռախոսների և QR-կոդերի միջոցով։ Վճարման համար ընդունվում էին նաև շատ փոքր գումարներ՝ մեկ յուանից պակաս։
Ըստ «Ֆորբս» ամսագրի՝ Վան Սինը Չինաստանի ամենաազդեցիկ տնտեսագետների շարքում զբաղեցնում է երրորդ տեղը։


== Ծանոթագրություններ ==
Ջվրիսխևի

Ջվրիսխևի (վրաց.՝ ჯვრისხევი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Դուբրովկա (գյուղ, Բախչիսարայի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ուկրաիներեն՝ Дібрівка, Ղրիմի թաթարերեն՝ Dubrovka), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
2001 թվականի տվյալներով Դուբրովկա գյուղում բնակվում էր 613 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համախարբերդցիական Միություն

Համախարբերդցիական Միություն, խարբերդցի հայերի հայրենակցական միություն։ Հիմնվել է 1926-ին՝ դեռևս 1880-ական թթ. Բոստոնում (ԱՄՆ) գործող Խարբերդի, Հյուսեյնիկի, Քեսիրիկի, Բազմաշենի և այլ կրթասիրաց և ուսումնասիրաց ընկերությունների, «Եփրատ» սանուց միության միավորումով։ Նպատակն էր Հայաստանում հիմնել Նոր Խարբերդ ավան։ 1928-ի մարտի 21-ին ՀԽՍՀ կառավարության որոշմամբ 1091 հա հողատարածություն է հատկացվել այդ ավանի կառուցման համար, ուր բնակություն են հաստատել (այժմ՝ ՀՀ Արարատի մարզում) Հունաստանից (1932), Ֆրանսիայից (1936), Սիրիայից, Լիբանանից, Ռումինիայից, Բուլղարիայից ներգաղթած խարբերդցիներ։ Համախարբերդցիական Միության կենտրոնը Բոստոնում է, մասնաճյուղեր ունի ԱՄՆ-ի, Արգենտինայի, Ֆրանսիայի, Հունաստանի, Սիրիայի, Լիբանանի քաղաքներում, սերտ կապերի մեջ է Նոր Խարբերդի հետ։ Միությունը հրատարակել է «Խարբերդ և անոր ոսկեղեն դաշտը» (1959, կազմել է Վահե Հայկը) պատմական, մշակութային և ազգագրական հուշամատյանը։
Արդարադատության պետական խորհրդական

Արդարադատության պետական խորհրդական, Հայաստանի Հանրապետության դատախազության, Արդարադատության և իրավական համակարգում շնորհվող բարձրագույն դասային աստիճան, որը բարձր է «արդարադատության առաջին դասի պետական խորհրդական» դասային աստիճանից։ Աստիճանը շնորհում է Հայաստանի Հանրապետության Նախագահը։ Այն Գլխավոր դատախազի պաշտոնին համապատասխանող դասային աստիճանի վերին սահմանն է։


== Արդարադատության պետական խորհրդական ==
Արտավազդ Աշոտի Գևորգյան
Արամ Արծվիի ԹԱՄԱԶՅԱՆ
Աղվան Գառնիկի ՀՈՎՍԵՓՅԱՆ
Հենրիկ Մկրտչի ԽԱՉԱՏՐՅԱՆ (1997)։
Դավիթ Էդիսոնի Հարությունյան
Մարատ Եգորի Ալեքսանյան
Էսիվեռե

Էսիվեռե (էստ․՝ Esivere), գյուղ Էստոնիայի Լյաենեմաա նահանգի Հանիլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բուքմեյքերների վարկանիշ

«Բուքմեյքերների Ռեյտինգ», միջազգային վերլուծական օնլայն-հանդես կայք, որը հանդես է գալիս որպես միջնորդ խաղագումարով խաղացողների և բուքմեյքերական գրասենյակների միջև ծագած վեճերի ժամանակ։


== Պատմություն ==
«Բուքմեյքերների Ռեյտինգ» կայքը հիմնադրել է Պարույր Շահբազյանը։ Որպեսզի Պարույրը մեկնարկեր կայքի ստեղծման աշխատանքնեը, նրան անհրաժեշտ եղավ 50 դոլար, որպեսզի գնի կայքի սովորական ձևանմուշ։ Կայքի աշխատանքները մեկնարկեցին 2012 թվականի սկզբներին։
Նույն՝ 2012 թվականին «Բուքմեյքերների վարկանիշը» լայն շրջանակների կողմից հանրաճանաչ կայք դարձավ այն բանից հետո, երբ հայտարարեց, թե Ռուսաստանի երկու ֆուտբոլային ակումբներ՝ «Խիմկին» և «Պետրոտրեստը» ռուսական ֆուտբոլային մրցաշրջանի ժամանակ խաղացել են հատուկ պայմանավորվածությամբ։ Ավելի ուշ ՈՒԵՖԱ-ն խնդրեց անցկացնել հետաքննություն, որպեսզի պարզի անազնիվ պայքարի հանգամանքները։


== Գործունեություն ==
«Բուքմեյքերների վարկանիշ» կայքը ոչ միայն փորձում է լուծել խաղացողների և բուքմեյքերների միջև գոյացած վեճերը։ Կայքում զետեղված է անկախ վարկանիշ բաժինը, որտեղ օպերատորները ստանում են 1-ից 5 միավոր գնահատականներ՝ հիմնվելով մի քանի չափանիշների վրա՝ հուսալիություն, վճարման արագություն, ծառայության աջակցման աշխատանք, գործակիցների մեծություն և այլն։ Բուքմեյքերների վարկանշի գրասենյակը պարբերաբար թարմանում է՝ ներառելով նոր օպերատորների։
Կայքն այս պահի դրությամբ քառալեզու է՝ հայերեն, ռուսերեն, անգլերեն և ուկրաիներեն։ Ամեն օր կայքում հրապարակվում են սպորտային կանխատեսումներ, որոնց հեղինակները հանդես են գալիս որպես կայքի լրագրողներ և փորձագետների աստղային թիմի անդամներ։ Վերջինիս կազմի մեջ են մտնում հայտնի մեկնաբաններ Կոնստանտին Գենիչը, Ալեքսեյ Անդրոնովը, Դենիս Կազանսկին, աշխարհի նախկին հինգերերդ ռակետ Աննա Չակվետաձեն, «Картавый футбол» (հայերեն՝ քարտային ֆուտբոլ) հաղորդշարի հեղինակ Նիկիտա Կովալչուկը և այլն։ Նախկինում «Բուքմեյքերների վարկանիշ» կայքի փորձագետների կազմի մեջ էին նաև Ֆաբիո Կանավառոն, Ռոբերտո Մորալեսը, Վասիլի Ուտկինը, Գեորգի Չերդանցևը, Նիկոլայ Վալուևը, Նոբել Առուստամյանը, Ռոման Գուտցայգը, Միխայիլ Պոլենովը, Արտաշես Սարգսյանը և այլ անձինք։
«Բուքմեյքերների վարկանիշ» կայքում կա նաև բուքմեյքերական բիզնեսի նորությունների, բուքմեյքերական գրասենյակների բոնուսների, հանրագիտարանների բաժիններ։ Կայքն էջ ունի նաև «YouTube»-ում։


== Գլխավոր խմբագիրներ ==
Սպարտակ Պետրոսյան (2015 թվականից ցայսօր)


== Պարգևներ ==
Betting Awards 2015 — «Լավագույն ինտերնետ պորտալ բուքմեյքերության մասին»
Betting Awards 2016 — «Լավագույն ինտերնետ պորտալ բուքմեյքերության մասին»
iGB Affiliate Awards 2017 —«Լավագույն օտարալեզու կայք» անվանակարգ


== Ծանոթագրություններ ==


== Արտաքին հղումներ ==
Պաշտոնական կայք
Рассказывает Мегаобзор (ռուսերեն)
Как повысить репутацию букмекерской компании (ռուսերեն)
Букмекерскому бизнесу кризис не помешает Archived 2017-02-11 at the Wayback Machine. (ռուսերեն)
Почему блокировка Qiwi — единственный способ победить нелегальных букмекеров (ռուսերեն)
Իգոր Եվդոկիմով

Իգոր Եվդոկիմով (ռուս.՝ И́горь Дми́триевич Евдоки́мов, մայիսի 12, 1956(1956-05-12)), ռուսական դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1978)։ Դիվանագիտական գործունեությամբ սկսել է զբաղվել 1978 թվականից։ Տիրապետում է ֆրանսերեն և անգլերեն լեզուներին։

1978-1981 թվականներին՝ հերթապահ ռեֆերենտ, Ավստրալիայում ԽՍՀՄ դեսպանատան ռեֆերենտ քարտուղար։
1982-1987 թվականներին՝ ԽՍՀՄ ԱԳՆ արարողակարգի բաժնի ավագ ռեֆերենտ, երրորդ քարտուղար։
1987-1991 թվականներին՝ Իռլանդիայում ԽՍՀՄ դեսպանության երրորդ, երկրորդ քարտուղար։
1991-1992 թվականներին՝ ԽՍՀՄ ԱԳՆ միջազգային հումանիտար համագործակցության և մարդու իրավունքների վարչության առաջին քարտուղար։
1992-1994 թվականներին՝ Ռուսաստանի ԱԳՆ Եվրոպայի վարչության խորհրդական։
1994-1995 թվականներին՝ Ռուսաստանի ԱԳՆ Համաեվրոպական համագործակցության դեպարտամենտի խորհրդական։
1995-1997 թվականներին՝ Կիպրոսի Հանրապետությունում Ռուսաստանի դեսպանատան խորհրդական։
1997-1999 թվականներին՝ Վատիկանում Ռուսաստանի ներկայացուցչության խորհրդական։
1999-2004 թվականներին՝ Ռուսաստանի ԱԳՆ միջազգային հումանիտար համագործակցության և մարդու իրավունքների վարչության ավագ խորհրդական։
2004-2008 թվականներին՝ Սինգապուրում Ռուսաստանի դեսպանատան դեսպանորդ խորհրդական։
2008-2013 թվականներին՝ ՌԴ ԱԳՆ տեղեկատվության և մամուլի դեպարտամենտի փոխտնօրեն։
2013 թվականի հունիսի 11-ից-2017 թվականի օգոստոսի 7-ը՝ Կոնգոյի Դեմոկրատական Հանրապետությունում Ռուսաստանի արտակարգ և լիազոր դեսպան։
2017 թվականի օգոստոսի 7-ից՝ Բենինում Ռուսաստանի արտակարգ և լիազոր դեսպան։
2017 թվականի սեպտեմբերի 4-ը՝ Ռուսաստանի արտակարգ և լիազոր դեսպան՝ համատեղության կարգով։Ամուսնացած է։ Ունի դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2006 թվականի դեկտեմբերի 25)։
1-ին դասի արտակարգ և լիազոր դեսպանորդ (2015 թվականի մայիսի 29)։
Արտակարգ և լիազոր դեսպան (2018 թվականի փետրվարի 10)։


== Ծանոթագրություններ ==


== Արտաքին հղումներ ==
Կենսագրությունը Կոնգոյի ԴՀ-ում Ռուսաստանի դեսպանատան կայքում
Կենսագրությունը Բենինում Ռուսաստանի դեսպանատան կայքում
Պալի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Պալի (այլ կիրառումներ)Պալի (ռուս.՝ Палий), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մալոկիրսանովսկի գյուղական համայնքի կազմի մեջ։
Կուլչին (գյուղ, Տուրիի շրջան)

Անվան այլ կիրառումների համար տե՛ս՝ ԿուլչինԿուլչին (ուկրաիներեն՝ Кульчин), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1508 թվականին։
2001 թվականի տվյալներով Կուլչին գյուղում բնակվում էր 532 մարդ։ Բնակավայրը զբաղեցնում է 37777 կմ² տարածք։ Բնակչության խտությունը կազմում էր 14,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիլուն (կոմունա)

Բիլուն (դան․՝ Billund Kommune), դանիական կոմունա Հարավային Դանիա մարզի կազմում։ Տարածքը՝ 536,51 կմ², ինչը կազմում է Դանիայի մակերեսի 1,24 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 26181 մարդ է (տղամարդիկ՝ 13187, կանայք՝ 12994, օտարերկրացիները՝ 1021)։
Կոմունայի կազմի մեջ են մտնում Գրինստեդը (Grindsted), Բիլունը (Billund)։


== Պատմություն ==
Կոմունան ձևավորվել է 2007 թվականին հետևյալ կոմունաների միացումից.

Գրինստեդ (Grindsted)
Բիլուն (Billund)։


== Պատկերասրահ ==

		
		


== Արտաքին հղումներ ==
Բիլունը borger.dk-ում Archived 2007-06-21 at the Wayback Machine.(դան.)
Պաշտոնական կայք Archived 2021-02-26 at the Wayback Machine.
Ադրբեջանի երաժշտական մշակույթի պետական թանգարան

Ադրբեջանի երաժշտական մշակույթի պետական թանգարան (ադրբ.՝ Azərbaycan Musiqi Mədəniyyəti Dövlət Muzeyi), թանգարան Բաքվում։ Պատկանում է Ադրբեջանի Հանրապետության մշակույթի նախարարությանը ։


== Պատմություն ==
Ադրբեջանի երաժշտական երաժշտության պետական թանգարանը հիմնադրվել է 1967 թվականին։ Թանգարանը գործել է [[Իչարի Շահար (Բաքվի թաղամաս)
|Իչարի Շահարում]] մինչև 1996 թվականը։ 1996-2001 թվականներին թանգարանը գործել է Ռաշիդ Բեհբուդով 7 հասցեում։ 2015 թվականին Ադրբեջանի երաժշտական մշակույթի պետական թանգարանը տեղափոխվել է Թանգարանային կենտրոն `Նավթագործների պողոտա, 49 հասցե ։ Ներկայումս թանգարանում գործում է  հնագույն երաժշտական գործիքների համույթը։


== Ցուցահանդես ==
Թանգարանի հավաքածուն պարունակում է 56.000 ցուցանմուշ։ Թանգարանի հավաքածուն բաղկացած է տարբեր ցուցանմուշներից, տարբեր երաժշտական գործիքներից, Ադրբեջանի հայտնի կոմպոզիտորներ `Ուզեիր Հաջիբեկովի, Ֆիքրեթ Ամիրովի, Կարա Կարաևի և այլ երաժիշտների ձեռագրերից, անձնական իրերից և լուսանկարներից։ 


=== Մասնաճյուղեր ===
Վագիֆ Մուստաֆա-Զադեի տուն-թանգարան
Նիյազիի տուն թանգարան
Կարա Կարաևի տուն թանգարան
Ժողովրդական գործիքների ցուցահանդես


== Ծանոթագրություններ ==
Ալեքսանդր Կլումբերգ

Ալեքսանդր Կլումբերգ (էստ.՝ Aleksander Klumberg, ապրիլի 17, 1899(1899-04-17), Տալլին, Ռուսական կայսրություն - փետրվարի 10, 1958(1958-02-10), Տալլին, Էստոնական ԽՍՀ, ԽՍՀՄ), էստոնացի աթլետ։
1924 թվականի Օլիմպիական խաղերի բրոնզե մեդալակիր է։


== Կենսագրություն ==
Կլումբերգը ծնվել է 1899 թվականի ապրիլի 17-ին՝ Տալլին քաղաքում։ Աթլետիկայով սկսել է զբաղվել 1912 թվականից։
1920 թվականին մասնակցել է Օլիմպիական խաղերին և գրավել 5-րդ հորիզոնականը։ 1924 թվականին մասնակցել է Փարիզի օլիմպիական խաղերին, և դարձել բրոնզե մեդալակիր։
1936 թվականին փոխել է իր ազգանունը, և դարձել Ալեքսանդր Կոլմպերե։
1944 թվականին ձերբակալվել է ԽՍՀՄ ՆԳԺԿ-ի կողմից և աքսորվել Հեռավոր Արևելք։ Այնտեղ մնացել է մինչև 1956 թվականը։
Մահացել է 1958 թվականի փետրվարի 10-ին՝ Տալլինում։


== Ծանոթագրություններ ==
Չարդախլի (Արդահանի գավառ)

Չարդախլի, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Կուր գետի վերին հոսանքի տարածքում, Արդահան քաղաքից 26 կմ հարավ։


== Բնակչություն ==
XX դարի սկզբին ուներ 70 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Նոյֆարն (Ներքին Բավարիա)

Նոյֆարն (գերմ.՝ Neufahrn), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 3787 մարդ, տարածքը՝ 38,76 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 2 74 153։


== Ծանոթագրություններ ==


== Արտաքին հղումներ ==
Պաշտոնական կայք
Էրիկ Դայեր

Էրիկ Ջերեմի Էդգար Դայեր (անգլ.` Eric Jeremy Edgar Dier, հունվարի 15, 1994, Չարլթոն, Անգլիա),  անգլիացի ֆուտբոլիստ, Տոտտենհեմ Հոտսպուրի և Անգլիայի ֆուտբոլի ազգային հավաքականի հենակետային կիսապաշտպան։


== Կարիերա ==


=== «Սպորտինգ» ===
2012 թ-ի նոյեմբերի 11-ին Դայերն առաջին անգամ հրավիրվեց «Սպորտինգի» առաջին թիմ։ Նույն օրն էլ «Բրագայի» հետ խաղում նա նորամուտը նշեց՝ աչքի ընկնելով գոլային փոխանցմամբ։ Պորտուգալական ակումբի կազմում իր առաջին գոլը Դայերը խփեց 2012 թ-ի նոյեմբերի 26-ին։


=== «Տոտտենհեմ» ===
2014 թ օգոստոսի 2-ին Էրիկը տեղափոխվեց «Տոտտենհեմ»՝ 5 տարվա պայմանագիր ստորագրելով լոնդոնյան ակումբի հետ։ Անգլիական ակումբը պաշտպանի տրանսֆերի համար վճարեց £4 մլն։ «Ուայթ Հարթ Լեյնում» տպավորիչ ստացվեց Դայերի նորամուտը։ Պրեմիեր Լիգայում իր առաջին խաղում նա դարձավ հաղթական գոլի հեղինակ («Տոտտենհեմ Հոտսպուր» 1-0 «Վեստ Հեմ Յունայթեդ»)։ Դայերը գոլի հեղինակ դարձավ նաև հաջորդ տուրում, որում իր թիմը 4-0 հաշվով հաղթեց ՔՊՌ-ին։


== Արտաքին հղումներ ==
Էրիկ Դայերը Տոտտենհեմի պաշտոնական կայքում (անգլ.)
Էրիկ Դայերը Պրեմիեր Լիգայի հայալեզու կայքում (հայ.)


== Ծանոթագրություններ ==
Տաշ Յու

Տաշ Յու (ռուս.՝ Таш-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիչեգդա գետի աջ ափին՝ 453 կմ հեռավորության վրա։ Գետի երկարությունը կազմում է 23 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018518
Կոդը ըստ հիդրոլոգիական հետազոտության (ՌԴ) — 103001851
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ուրբանոս IV

Հռոմի պապ Ուրբանոս IV (լատ.՝ Urbanus IV, ենթդ․  1185, Տրուա, County of Champagne - հոկտեմբերի 2, 1264, Պերուջա, Իտալիա), ծննդյան անուն Ժակ Պանտալեոն, եղել է Հռոմի պապ 1261 թվականի օգոստոսի 29-ից մինչև իր մահը ` 1264 թվականը։ Նա չի եղել կարդինալ, նրանից հետո շատ քիչ Հռոմի պապ է եղել, որ կարդինալ չի եղել, որոնք են Գրիգոր X-ը, Ուրբանոս V և Ուրբանոս VI:


== Կենսագրություն ==
ՈՒրբանոս IV-ը եղել է կոշկակարի որդի Տրուայից։ Նա ուսանել է աստվածաբանություն և հարակական իրավունք Փարիզում և տեղափոխվել է Լեոն և ավելի ուշ Լիեժի եպիսկոպոսարան։ Լիոնի առաջին ժողովի ժամանակ (1245) նա արժանացավ Իննոկենտիոս IV պապի ուշադրությանը, ով նրան երկու առաքելության ուղարկեց Գերմանիա։ Առաքելություններից մեկն էր հաստատել Կրիստբուրգի պայմանագիրը պրուսացիների և Տևտոնյան ասպետների միջև։ Նա դարձավ Վերդունի եպիսկոպոս 1253 թվականին։ 1255 թվականին Հռոմի պապ Ալեքսանդր IV-ը նշանակեց նրան Երուսաղեմի պատրիարք։
Նա վերադարձավ Երուսաղեմից, որտեղ եղել էր ծանր կացության մեջ և գտնվում էր Վիտերբոյում` օգնություն խնդրելով արևելքի ճնշված քրիստոնյաներից, երբ մահացավ Ալեքսանդր IV պապը։ Երեք ամիս պապի գահը թափուր մնալուց հետո Պանտալեոնը ընտրվեց ութ կարդինալների կողմից որպես Հռոմի պապի թեկնածու և 1261 թվականի օգոստոսի 29-ին ընտրվեց Հռոմի պապ և նրան տրվեց Ուրբանոս IV անունը։
Ուրբանոս IV-ի ընտրությունից առաջ հիմնվեց Կոստանդնուպոլսի լատինական կայսրությունը բյուզանդացիների դեմ թույլ կազմակերպված Խաչակրաց չորրորդ արշավանքի արդյունքում, սակայն կարճ ժամանակ հետո բյուզանդացիները վերանվաճեցին քաղաքը և փլուզեցին նորաստեղծ կայսրությունը։ Ուրբանոս IV անհաջող փորձեց նոր արշավանք կազմակերպել Լատինական կայսրությունը վերականգնելու համար։ Ուրբանոսի ջանքեորվ սկսվեց Տրուայի Սրբ Ուրբաոս տաճարի շինարարությունը 1262 թվականին։
Կորպուս Քրիստի ("Քրիստոսի մարմինը") փառատոնը ստեղծել է Ուրբանոս IV-ը 1264 թվականին։


== Ծանոթագրություններ ==
Մեսրոպյան ընկերություններ

Մեսրոպյան ընկերություններ, տարբեր ժամանակ Կ. Պոլսում և այլուր գործած կրթական-լուսավորական կազմակերպություններ։ Առաջինը հիմնել են (1847) Կ․ Պոլսի կաթոլիկ հայերը (կոչվել է նաև Մեսրոպյան եղբայրություն)։ Նրա խնամակալությամբ գործել է նույնանուն վարժարան։ 1888 թվականին ընկերությունը վերակազմվել է՝ հոգալով նաև վարժարանի չքավոր աշակերտների ուսումնական ծախքերը։ 1854 թվականին կազմվել է մեկ այլ Մեսրոպյան ընկերություններ, որի նպատակն էր տպագրել գրական գործեր (1855 թվականից հրատարակել է նաև «Աստղիկ արևելյան» ամսագիրը)։ Նույն թվականի վերջին ընկերությունը ցրվել է, դադարել է նաև ամսագրի լույսընծայումը։ 1864 թվականին Մեսրոպյան ընկերություններ է հիմնվել նաև Կ․ Պոլսի Ռումելի Հիսար թաղամասում (նպատակներից մեկը եղել է աղքատ արհեստավորներին ձրի ուսում տալը)՝ գոյատևելով մինչև 1880-ական թվականները։ 1869 թվականին Մեսրոպյան ընկերություններ է ստեղծվել Կ․ Պոլսի Եենի Դաբու թաղամասում։ 1881 թվականի փետրվարին Զմյուռնիայում ևս հիմնվել է Մեսրոպյան ընկերություններ, որը ծավալել է կրթական-լուսավորական եռանդուն գործունեություն։ 


== Ծանոթագրություններ ==
Աժան (Գենջի գավառ)

Անվան այլ կիրառումների համար տե՛ս՝ Աժան (այլ կիրառումներ)Աժան, գյուղակ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 50 կմ հյուսիս-արևմուտք, Գոյունսկու գետի ձախ ափին՝ անտառապատ ու գեղատեսիլ վայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարտին Լուիս Էմիս

Մարտին Լուիս Էմիս (անգլ.՝ Martin Louis Amis; օգոստոսի 25, 1949(1949-08-25)[…], Սուոնսի, Ուելս, Միացյալ Թագավորություն և Օքսֆորդ, Անգլիա, Միացյալ Թագավորություն), անգլիացի արձակագիր, քննադատ։


== Կենսագրություն ==
Ծնվել է գրող Քինգսլի Էմիսի ընտանիքում, եղել է երեք երեխաներից միջնեկը. մեծ եղբոր անունը Ֆիլիպ էր, իսկ փոքր քրոջ անունը՝ Սալի։ Նրա ծնողները՝ Հիլը և Քինգսլին, բաժանվել են, երբ նա ընդամենը տասներկու տարեկան էր։ Ծնողների բաժանումից հետո երեխաները մոր հետ ապրել են Իսպանիայի Մայորկա քաղաքում։ Հայրը հետագայում ամուսնացել է անգլիացի հայտնի կին գրող Էլիզաբեթ Ջեյն Հովարդի հետ։ Էմիս ընտանիքի ծանոթների վկայությամբ հենց նա է ոգեշնչել իր խորթ որդուն՝ Մարտինին, շատ լուրջ զբաղվել գրականությամբ։
Էմիսը ավարտել է Էքսետեր քոլեջը Օքսֆորդում, որից հետո աշխատել է «Times Literary Supplement» գրական-քննադատական ամսագրում։ 27 տարեկանում եղել է «New Statesman» ամսագրի գրական խմբագիրը։ Էմիսը պարբերաբար և հաջողությամբ համագործակցել է հեղինակավոր գրական ամսագրերի հետ՝ «Sunday Telegraph», «Independent», «London Review of Books», «New York Times Book Review», «Atlantic», «Esquire и New Yorker»:


== Մատենագրություն ==
1973 — «Երկտողեր Ռեյչելի մասին» (անգլ.՝ The Rachel Papers)
1975 — «Մեռած նորածիններ» (անգլ.՝ Dead Babies)
1978 —« Հաջողություն» (անգլ.՝ Success)
1981 — «Ուրիշ մարդիկ. առեղծվածային պատմություն» (անգլ.՝ Other People: A Mystery Story)
1982 — «Տիրզերական այլմոլորակայինների ներխուժումը» (անգլ.՝ Invasion of the Space Invaders)
1985 — «Փողեր. ինքնասպանի գրությունը» (անգլ.՝ Money: A Suicide Note)
1986 — «Դժոխք տկարամիտների համար և այլ ուղևորություններ Ամերիկա» (անգլ.՝ The Moronic Inferno and Other Visits to America)
1987 —« Էյնշտեյնի հրեշները » (անգլ.՝ Einstein's Monsters)
1989 — «Լոնդոնի դաշտերը» (անգլ.՝ London Fields)
1989 — «Գիշերային գնացք» (անգլ.՝ Night Train)
1991 — «Ժամանակի սլաքը կամ հանցագործության բնույթը» (անգլ.՝ Time's Arrow or the Nature of the Offence)
1995 — «Տեղեկատվություն» (անգլ.՝ Information)
1999 — «Ծանր ջուր և այլ պատմվածքներ» (անգլ.՝ Heavy Water and Other Stories)
2010 — «Հղի այրին» (անգլ.՝ The Pregnant Widow)
2012 — «Լայոնել Ասբո. Անգլիայի պետականությունը » (անգլ.՝ Lionel Asbo: State of England)
2014 — «Հետաքրքրությունների գոտի» (անգլ.՝ The Zone of Interest)


== Հրապարակախոսություն ==
2002 — «Կոբա Ահեղ» (անգլ.՝ Koba the Dread: Laughter and the Twenty Million)


== Պարգևներ ==
1974 — Սոմերսեթ Մոեմի անվան մրցանակ՝«Երկտողեր Ռեյչելի մասին» ստեղծագործության համար։


== Ծանոթագրություն ==


== Արտաքին հղումներ ==
Официальный сайт Archived 2008-01-19 at the Wayback Machine.(անգլ.)
Мартин ЭМИС: конец эпохи невинности
«Мне как писателю Сталин понятен». Интервью с британским классиком Мартином Эмисом
Արտիճուկ

Կանկառ,գորտապաշար,Արտիճուկ (լատ.՝ Cynara), բարդածաղկավորների (Asteraceae) ընտանիքին պատկանող խոշոր ծաղիկներով բույս։


== Ստուգաբանություն ==
Ռուսերերն «артишок» բառը, վերցվել է անգլ.՝ artichoke, իտալերեն՝ articicco, carciofo բառերից, որն էլ իր հերթին վերցվել է արաբ․՝  al-khurshūf‎‎ (الخرشوف) բառից։


== Բուսաբանական նկարագիր ==
Ուղիղ ցողունով բազմամյա խոտաբույսեր են։
Տերևները լայն, փետրաձև, ծածկված սպիտակ մազմզուկներով։
Զամբյուղները խոշոր են, մոտ 7,5 սմ տրամագծով։ Սերմերը ձվաձև են։


== Տարածում ==
Հայրենիքը՝ Միջերկրածովյան շրջան և Կանարյան կղզիներ։ Լայնորեն տարածված է Ավստրալիայում և Հարավային Ամերիկայում։
Գերադասում են չորային, տաք կլիման։


== Դասակարգում ==


=== Տաքսոնոմիա ===
Արտիճուկի ցեղը մտնում է Աստղածաղկազգիներ (Asteraceae) ընտանիքի և Բարդածաղկավորներ (Asterales) կարգի մեջ։


== Տեսակներ ==
Գոյություն ունի մոտ 10 տեսակ.

Cynara algarbiensis Coss. ex Mariz
Cynara auranitica Post
Cynara baetica (Spreng.) Pau[syn.  Cynara alba DC.]
[syn.  Cynara hystrix Ball]Cynara cardunculus L.[syn.  Cynara scolymus L.]Cynara cornigera Lindl.
Cynara cyrenaica Maire & Weiller
Cynara humilis L.
Cynara syriaca Boiss.
Cynara tournefortii Boiss. & Reut.


== Կիրառություն ==
Արտիճուկի զամբյուղիկն ու տերևները պարունակում են շատ թթուներ, ինչպես նաև բջջահյութ, որն, իհարկե, այնքան էլ լավ չէ նրանց, ովքեր աղիների բորբոքում ունեն։ Արտիճուկի բուժական ազդեցությունը պայմանավորված է նրա բաղադրության մեջ մտնող կենսաբանական ակտիվ միացություններով։ Դրանցից ամենակարևորն են կոֆեիլխիաթթուներն ու դաբաղանյութերը։ Բացի այդ, արտիճուկն իր մեջ պարունակում է սպիտակուցներ, ասկորբինաթթու, կարոտին, B1, B2 վիտամիններ, ինուլին և այլն։
Արտիճուկից պատրաստված ճաշատեսակները շատ օգտակար են նրանց, համար ում ստամոքսի թթվայնությունը բարձր է։ Սակայն ստամոքսահյութի ցածր թթվայնության ու արյան ցածր ճնշման դեպքում խորհուրդ չի տրվում արտիճուկ օգտագործել։
Արտիճուկի թուրմն օգտագործում են նաև լյարդի ու լեղուղիների հիվանդության դեպքում։ Իր մեջ եղած ցինարինի պարունակության շնորհիվ այն նպաստում է խոլեստերինի պակասեցմանը։
Արտիճուկի ծաղիկների թուրմը շատ օգտակար է մրսածության, շնչուղիների բորբոքային հիվանդությունների դեպքում։ Այն նաև հիանալի միջոց է այրոցի, ալկոհոլը չարաշահելու արդյունքում առաջացած ընդարմության դեմ, լավացնում է մարսողությունը։


== Ծանոթագրություններ ==


== Արտաքին հղումներ ==
Արտիծուկ պատրաստելու ամենաարագ եղանակը  Վիդիոն YouTube կայքից
Կատեգորիա «Артишоки» Վիքիգրքերում (անգլ.)
ГОСТ 31853-2012. Թարմ արտիճուկ
Միջօրեական շրջան

Միջօրեական շրջան, աստղագիտական գործիք՝ երկնային լուսատուների հասարակածային կոորդինատների և ժամանակի որոշման համար։ Ստեղծել է դանիացի աստղագետ 0․ Ռյոմերըք (Օ․ Romer, 1644-1710), XVII դարի վերջին։ Ժամանակակից միջօրեական շրջանը կազմված է աստղադիտակից, որը պտտվում է միջօրեականի հարթությունում՝ արևելք-արևմուտք ուղղված հորիզոնական առանցքի շուրջը։ Միջօրեական շրջանի առանցքի վրա կա նաև բաժանումներով երկու շրջան, որոնց ցուցմունքը որոշվում է միկրոմետրի օգնությամբ։ Ինքնագիր սարքերը գրանցում են լուսատուի միջօրեականով անցնելու պահը (աստղային ժամանակ)։ Ուղղակի ծագումը որոշվում է, երբ լուսատուն հատում է օկուլյարի ուղղաձիգ գիծը (հորիզոնական շրջանի ցուցմունքով), իսկ հակումը որոշվում է՝ այդ պահին օկուլյարի հորիզոնական գիծն ուղղելով դեպի լուսատուն (ուղղաձիգ շրջանի ցուցմունքով)։